**Notranjski muzej Postojna**

Notranjski muzej Postojna na svojih socialnih omrežjih in spletnih straneh objavlja*Muzejske delavnice na domu*, ki so jih naredili v okviru Megakviza. Teme se nanašajo na stalno razstavo *Muzej krasa* in so dostopne tudi [na povezavi](https://www.megakviz.si/kviz/sezona-201718). Na spletni strani so objavljene tudi [video vsebine o muzeju in razstavi](http://www.notranjski-muzej.si/si/), vključno z biološkim filmom [Voda in kras](https://www.youtube.com/watch?time_continue=1&v=zAP255i3J8c&feature=emb_logo), ki je odličen pripomoček za II. In III. vzgojno-izobraževalno obdobje OŠ.

**Pokrajinski muzej Koper**
Pokrajinski muzej Koper omogoča [virtualni obisk muzeja](http://virtual.pokrajinskimuzejkoper.si/), otroke in njihove starše pa vabijo, da za zabavni predah med delom in učenjem obiščejo spletno stran muzeja in se preskusijo v eni od interaktivnih igric, ki so na voljo [na povezavi](https://www.pokrajinskimuzejkoper.si/si/muzej/zabava).

**Slovenski etnografski muzej**
Medtem, ko je muzej zaprt, vabijo k raziskovanju spletne strani SEM in novega zavihka oz. menija [SEM OD DOMA](https://www.etno-muzej.si/sl/digitalne-zbirke), kjer najdete več kot 25.000 enot gradiva. Gre za zbirke predmetov, fotografij, etnografskih filmov, digitalno knjižnico katalogov in vodnikov po razstavah ter drugega gradiva, ki je dostopno preko spleta. Učitelje in osnovnošolce pa še posebej vabijo k raziskovanju digitalne učne ure na temo oblačilne kulture na Slovenskem.

**Tehniški muzej Slovenije**
V času, ko je muzej zaprt za obiskovalce, vabijo na ogled spletnih vsebin, ki vključujejo digitalno zbirko predmetov Tehniškega muzeja Slovenije, virtualni ogled Tehniškega muzeja Slovenije v Bistri, virtualni ogled Muzeja pošte in telekomunikacij v Polhovem Gradcu in zvočne e-knjižice za otroke.
Več [na povezavi >](https://www.tms.si/2020/03/17/vabimo-vas-na-ogled-spletnih-zbirk/)